JohanHeinsen/ENO huggingface dataset:
Odense Adresse-Contoirs Efterretninger, 1847-05-25
Den af mig i dette Blads No. 102 og 110 averterede til den 2 Juni førstkommende berammede Auction over Selveier gaarden Nr. 182 i Hyllested, tilbagekaldes herved, da Eiendommen allerede underhaanden er solgt. Nye. Slagelse den 16 Mai 1817. Trøyborg Hovedgaard, bliver, ifølge Overeenskomst med vedkommende Auctionsdirecteur, stillet til Bortforpagtning paa 10 Aar, fra 1 Mai 1848, ved en Auction, som afholdes paa selve Gaarden den 21 Juni 1847, Formiddag Kl. 10. Conditionerne ligge til Eftersyn paa Gjæstgiversteder i størstedelen af de danske Provindsers og Hertugdømmers Byer. I Kjöbenhavn i Skibet. Det vil nærmere blive bekjendtgjort, naar den anden til Forpagtning anmeldte Avlsgaards under Trøyborg Gods bliver bortforpagtet.
Odense Adresse-Contoirs Efterretninger, 1847-05-25
Ved Proclama af Dato Dato, som snarest muligt vil blive læst i vedkommende Retter, ere Alle og Enhver, som maatte have Noget at fordre i Boet efter afdøde Uhrmagermester Asmus Johansen her af Byen, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter, hvilket herved endvidere bekjendtgjøres. Byefogedcontoiret, Faaborg den 21 Mai 1817. Gest.
Odense Adresse-Contoirs Efterretninger, 1847-05-25
J Slutningen af Aaret 1828 paabegyndtes Udgivelsen af Ugebladet: "Bidrag til Tidshistorien, som udgaaer i Forbindelse med Stiftsavisen. Den oprindelige Hensigt med Udgivelsen heraf var fornemmelig at vinde Plads til indsendte Artikler af almeen Jnteresse, hvortil Avisens Rum var og - uagtet sammes Udvidelse - endnu stedse er utilstrækkelig. Det er gjentagende Gange bleven annonceret, at Bladet vilde optage Beretninger om almeennyttige Gjenstande, Forslag, Ønsker m. m. i Fædrelandets Anliggender, naar disse vare fremsatte paa en sømmelig Maade, hvorved nævnte Blad vilde kunne betragtes som et Folkeblad. Desuagtet har det i de henved 20 Aar, hvori det nu har bestaaet, kun været yderst sparsomt afbenyttet i anførte Henseende. Da imidlertid Tidens stedse mere stigende Fordringer forlanger et Organ, hvori didhørende Anskuelser af competente Mænd kunne gjøre sig gjældende, gjentages herved Opfordringen, rettet til oplyste Mænd, som med sund Dømmekraft forene den Evne at have Pennen i deres Magt, om at indsende passende Bidrag i denne Retning, hvilke ville blive honorerede med 1 Rbd. pr. Spalte, forsaavidt de afbenyttes i Bladet. Ligeledes vil Bladet, hvis dette Forslag vinder bifald og Fremgang, erholde et udvidet Format lig Avisen, samt i typographisk Henseende blive bedre udstyret end hidtil. Fyens Stifts Adressecontoir, den 25 Mai 1847. M. Ch. Hempel. Paa Grund af de formedelst Helligdagene udeblevne Postefterretninger vil intet Nummer af denne Avis udgaae imorgen, men istedet derfor paa Fredag Fyens Stiftavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1847-05-27
udlandet. Frankerig. Det græske Spørgsmaal har vakt en meget piinlig Stemning i Paris. Man har ingen Bekræftelse faaet paa "Journ. des Debs Efterretning, at Preussen og Østerrig i dette Anliggende holdt med Grækenland og Kolettis; Man tænker paa 1840 og frygter for, at det atter skal lykkes Lord Palmerston at forene disse Staters absolutistiske Sympathier med Rusland og Engelland imod Frankerig, saa at, ligesom i 1840 Ægypten, nu ogsaa Grækenland, trods Frankerigs Venskab, vilde blive et Offer for den Palmerstonske Politik og Ludvig Philips Fredsystem. - Deputeredekammeret har antaget Budgettet med 209 mod 27 Stemmer.
Odense Adresse-Contoirs Efterretninger, 1847-05-27
Fra Otaheiti er indløbet den Efterretning, at Dronning Pomare vil underkaste sig og vende tilbage til Papeiti. Et fransk Regjeringsdampskib var underveis forat hente hende.
Odense Adresse-Contoirs Efterretninger, 1847-05-27
Hertugen af Montebello har antaget Marineministeriet og afreiste den 20 ds. til Paris. - Dronning Christine og Jnfant Enrique ere trufne sammen i Toulon.
Odense Adresse-Contoirs Efterretninger, 1847-05-27
Storbrittannien. Parlamentet har i Anledning af Helligdagene udsat sine Møder i 8 Dage. - Lord Clarendon er udnævnt til Vicekonge af Jrland og begiver sig strax paa sin Post. - Sir Charles Napier er endnu i Portsmouth. Det hedder nu, at han ikke er bestemt til Middelhavet, men at han skal afløse Admiral Parker i Lissabon, for at denne igjen kan tiltræde sin Kommando i Middelhavet. Det synes, at Sir Charles Napier ogsaa af den Grund er bleven valgt til at kommandere Eskadren for Lissabon, fordi han som tidligere Anfører for den portugisiske Flaade (han kommanderede, som bekjendt, Dom Pedros Flaade i Borgerkrigen mod Dom Miguel) kjender Portugiserne og deres Partier, og maaskee ikke er uden personlig Jndflydelse, der da kunde benyttes til at berolige Landet.
Odense Adresse-Contoirs Efterretninger, 1847-05-27
Sukkerets Anvendelse i Brænderierne finder meer og meer Indgang og viser sig meget fordeelagtig.
Odense Adresse-Contoirs Efterretninger, 1847-05-27
Portugal. J Engelland har Man Efterretninger fra Oporto til den 16de og fra Lissabon til den 15 Mai. Oberst Wylde befandt sig endnu i Oporto, men Juntaaen havde efter 8 Dages Deliberation definitivt forkastet Forligsvilkaarene. J Oporto vilde Man vide, at Dom Miguel (hvis Opholdsted i lang Tid har været ubekjendt) af en engelsk Brig var landsat ved Villeconde og befandt sig paa Veien til Oporto. J Lissabon har Banken efter megen Betænkning tilstaaet Regjeringen et nyt Laan paa 250 Contos. J Saldanhas Hovedqvarteer skal herste den største Pengemangel. Et engelsk Blad bekræfter, at Øen Madeira har erklæret sig for Juntaen. Man har udnævnt en ny Militair og Civilgouverneur og sendt Juntaen en Pengehjelp af 30 Contos. Ogsaa Angola i Nederquinea har ved Fangernes Ankomst fra Torres Vedras, ifølge den dem overgaaede haarde Behandling, erklæret sig mod Regjeringen og udnævnt Grev Bomsin til Militair- og Grev Villareal til Civilgouverneur (2 af de landsforviste Officerer)
Odense Adresse-Contoirs Efterretninger, 1847-05-27
Spanien. J Catalonien er Carlistanføreren Tri stang bleven tagen tilfange og skudt. Det carlistiske Parti ansees for tilintetgjort.
Odense Adresse-Contoirs Efterretninger, 1847-05-27
Jtalien. Daniel O'Connell er d. 15 ds. afgaaet ved Døden af en Hjernebetændelse i Genua, hvortil han den 6te var ankommen med et Dampskib fra Marseille tilligemed sin ynste Søn Daniel, en Præst og en Læge, som han havde antaget i Lyon. Hans Ef sekter vare allerede sendte forud til Civita Vecchia, da han agtede om nogle Dage at afgaae til Rom. Allerede i Marseille og paa Reisen var han meget upasselig. J de første Dage af sit Ophold i Genua gjorde han, skjøndt meget lidende og afkræftet, endnu nogle Spadseretoure, men i de sidste 8 Dage var han nødt til at holde Sengen. Ogsaa genuesiske Læger bleve tilfaldte, men O'Connell vægrede sig haardnakket ved at tage Medicin og viste sig ofte meget utaalmodig mod Lægerne. Hans Dødskamp varede i 12 Timer. OConnell er bleven 76 Aar gammel; hans Legeme bliver balsammeret og skal sendes til Jrland. Hans Træk ere blevne uforandrede i Døden, skjøndt Ansigtet er meget afmagret.
Odense Adresse-Contoirs Efterretninger, 1847-05-27
Belgien. Excesserne i Gent fornyedes desværre den 19 ds. J alle Stadens Deele bleve Bagerboutikerne plyndrede; eet Bagerii blev endog aldeles ødelagt. At intet Borgerblod blev udgydt, uagtet at Soldaterne overalt modtoges med Steenkast og flere af dem bleve haardt saarede, tilskrives Troppernes beundringsværdige Moderation og Borgergaardens utrættelige Jver. Den 21de var det atter roligt.
Odense Adresse-Contoirs Efterretninger, 1847-05-27
Preussen. J de 3 Stænders Forsamling modificeredes et Andragende, at der ved en Stænderdeputerets Valg ikke skulde spørges efter Religionen, derhen, at enhver Christen skulde kunde vælges til Stænderforsamlingen. Man frygter for, at Herrestanden ikke vil bifalde Andragendet. - Minister v. Bodelschwings Erklæring paa Landdagen, at Regjeringen under ingen Omstændigheder bemyndiger sine Embedsmænd til at bryde Brevhemmeligheden, har vakt stor Glæde i Konigsberg, hvor Rygtet har sagt, at en Deputerets Brev er blevet aabnet paa Posten. Der berettes, at General postmesteren har indskjærpet alle Postembedsmænd at beskytte Brevhemmeligheden selv imod mulige Reqvisitioner af Politiet.
Odense Adresse-Contoirs Efterretninger, 1847-05-27
Grækenland. Kronprindsen af Baiern har forladt Athen den 6 ds. Begge Majestæter ledsage, ham til Missolunghi.
Odense Adresse-Contoirs Efterretninger, 1847-05-27
Tyrkiet. Fra Konstantinopel skrives i "Augsb. Allg. Zeit." at Porten har begyndt sine Tvangsforholdsregler mod Grækenland med at standse alle græske Konsuler i deres Embedsforretninger. Rustningerne i Arsenalet fortsættes ivrigen for at gjøre Flaaden seilklar.
Odense Adresse-Contoirs Efterretninger, 1847-05-27
J Sydrusland skulle betydelige Troppemasser være samlede paa Grændsen.
Odense Adresse-Contoirs Efterretninger, 1847-05-27
Norge. Ved provisorisk Anordning af 17 Mai er der tilstaaet alle Slags Kornvarer, som ikke allerede under 30 April ere fritagne for Jndførselstold, toldfri Jndførsel i Norge indtil August Maaneds Udgang.
Odense Adresse-Contoirs Efterretninger, 1847-05-27
Sverrig. Stockholms Bagere ere efter Ansøgning blevne frie for at sælge Brød efter en bestemt Taxt. Landmænd og andre Personer have herefter Lov til i Hovedstaden at sælge alt Slags Brød baade paa Torvene og i Havnene eller paa andre Steder, der ere anviste til Salg for Landmændenes Produkter.
Odense Adresse-Contoirs Efterretninger, 1847-05-27
Fædrelandet. Offentlige Foranstaltninger. Den 21 Mai er Secondlieutenant Meldal udnævnt til Chef for Dampskibet "Mercurius".
Odense Adresse-Contoirs Efterretninger, 1847-05-27
Under 20 ds. er hidtilværende personel Capellan, for Brenderup og Ore Menigheder i Fyens Stift, E. E. F. A. Schiwe beskikket til personel Capellan paa eget An= og Tilsvar hos Sognepræsten for Ørsted Menighed i samme Stift, Consistorialraad Hviid.
Odense Adresse-Contoirs Efterretninger, 1847-05-27
Blandinger. Hs. Kgl. H. Kronprindsen retournerede i Tirsdags Morges til Kjøbenhavn med Lystkutteren Neptun."
Odense Adresse-Contoirs Efterretninger, 1847-05-27
Den Thorvaldsenske Udstillingsmedaille for indeværende Aar er tilkjendt Billedhuggeren Jerichau forden af ham udstillede Gruppe Herkules og Hebe",Hr. Jerichau opholder sig for Tiden i Kjøbenhavn.
Odense Adresse-Contoirs Efterretninger, 1847-05-27
Frederiksborg A. meddeler, at Hs. Exc. Geheimeconferentsraad Grev Bille-Brahe har skjenket en Gave til trængende Familier paa hans Gods, Svanholm i Horns Herred, bestaaende af 1000 Pund godt Rugbrød ugentlig fra nu af og indtil Høsten. Besidderen af Godset Skjoldnæsholm, Jægermester Neergaard, har i dette Foraar uddeelt til trængende Boels= og Huusmænd omtrent 200 Tønder Saae sæd af Byg og Havre, som et Laan til næste Michelsdag, til hvilken Tid det tilbageleveres in natura i Skjeppen eller Tønden uden nogen videre Godtgjørelse.
Odense Adresse-Contoirs Efterretninger, 1847-05-27
Godset Vennerslund paa Falster, med henimod 600 Tdr. Hartkorn Bøndergods, er bleven oprettet til et Stamhuus for Kand. Grandien.
Odense Adresse-Contoirs Efterretninger, 1847-05-27
J Berl. Tid, skrives fra Kjøbenhavn: "Jfølge os meddeelt Efterretning fra Apenrade, er Hoforgelbygger Reuter den 19 ds. afgaaet ved Døden. Det Opsving, som Orgelbyggerkunsten ved Marcussen & Reuter har modtaget hos os, er almindeligt anerkjendt, og det Mesterskab, som de i dette Fag have lagt for Dagen ved den fuldkomne Restauration af Orglerne i Frue Kirke samt i Roeskilde Domkirke, og ved Opbyggelsen, af det nye Orgel i Universitetskirken i Kiel, i det catholske Capel og i Slotskirken her i Staden, i Slotscapellerne i Kronborg og Fredensborg, foruden mange mindre, har hos alle Kiendere hævdet dem en værdig, Plads iblandt Nutidens første Kunstnere i dette Fag.
Odense Adresse-Contoirs Efterretninger, 1847-05-27
Vi maae endnu tilføie, at den efterlevende Marcussen, i Forening med sin Søn, der i flere Aar har studeret sit Fag hos Tydsklands betydeligste Orgelbyggere, agter at fortsætte Firmaets Forretninger."
Odense Adresse-Contoirs Efterretninger, 1847-05-27
Den hollandske Orlogsdamper "Surinam, er ankommen til Kjøbenhavns Rhed; saavel dette Dampskib som tvende andre, der endnu forventes, skulle være bestemte til, om fornødent gjøres, i nogle Maaneder at slæbe hollandske med Kornvarer ladte Koffardifarere, igjennem Sundet og Kattegattet, og derfor have Station i Sundet.
Odense Adresse-Contoirs Efterretninger, 1847-05-27
J Flyveposten skrives fra Kjøbenhavn: "J Fredags Aftes tog en Snedkerdreng sig af Dage ved at hænge sig. Den formodede Grund til denne fortvivlede Handling er os meddeelt, men vi kunne ikke anføre samme af Mangel paa Beviis."
Odense Adresse-Contoirs Efterretninger, 1847-05-27
Fra Hillerød skrives i Frederiksborg A.: "Natten imellem den 10 og 11 ds. befandtes det, at Arrestanten Hans Christiansen - Sorte Hans kaldet, og en her i Egnen bekjendt farlig Forbryder, - var udbrudt af sin Arrest paa Frederiksværk. Samme Nat fandtes Fæstningsslave Johan Gotfred Bertelsens Hustru Ane Marie Pedersdatter i Ølsted hængende livløs i sin Stue. Ved den anstillede Undersøgelse af Lægerne viste det sig, at den Afdøde maatte være myrdet ved Slag, og at Gierningsmændene derefter have hængt hende. Da "Sorte-Hans i længere Tid havde staaet i utilladeligt Forhold til den Afdøde, og da det var ham bekjendt, at hun havde afgivet Vidnesbyrd imod ham, der kunde skade ham i den Sag, for hvilken han var arresteret, saa faldt Mistanken for Forbrydelsen strax paa ham. Hans Moder, der blev anholdt, vedgik ogsaa øieblikkelig, at hun vidste, at det var hendes Søn der havde begaaet Mordet. Den paafølgende Torsdag opdagede nogle Fiskere Forbryderen i en Baad i Roeskilde Fjorden; men da de nærmede sig ham, sprang han pludselig overbord, idet han forinden kastede sig en Løkke Reeb om Halsen. De kom dog tidsnok til at redde ham, og bragte ham strax tilbage til sin Arrest. Konfronteret med Moderen tilstod han Forbrydelsen, men vilde paa ingen Maade erkjende, at han havde begaaet Mordet af Hævn. Det var Kjærlighed til den Myrdede, sagde han, der var Drivefjedren til Gierningen; han vilde, at de Begge skulde forlade Livet, og derfor havde det ogsaa været hans Agt, at dræbe sig selv efter hendes Død." Odense, (Dagsposten.) Mehemed Ali, der iøvrigt synes at have opgivet sin Reise til Paris, skal have tilbudt at sende Korn til Frankerig til et Beløb af 25 Mill. Fr. og at modtage Betalingen i franske Statspapirer. - Det i Konstantinopel udkommende Regjeringsblad beretter, at det græske Kabinet paa en meget bestemt Maade har tilbageviist Ruslands Opfordring til at give Porten den forlangte Satisfaction. - Prinds Jerome af Montfort er den 12de afgaaet ved Døden i Castello ved Florents. Han var ældste Søn af Napoleons Broder, Jerome, Konge i Westphalen og Kongen af Würtembergs Neven. (Meddeelt.)
Odense Adresse-Contoirs Efterretninger, 1847-05-27
Odense Asyl. Den 25 Mai holdt Asylforeningen sin første Generalforsamling for 1847. Af den meddeelte Oversigt fremgik det, at siden Asplet blev stiftet have til Optagelse i Samme 599 Børn været indskrevne, hvoraf 492 optoges; endeel Børn vare blevne for gamle til at optages eller afgaaede ved Døden uden at komme i Asplet; 19 af de indskrevne Børn ere endnu ikke optagne. Udgaaede med det 77de Aar ere i det Hele 314 Børn. Den 1 Mai d. A. udgik med det 77de Aar til Almueskolerne 14 Børn og 23 nye optoges. For Tiden ere i Asylet 120 Børn, hvoraf 47 Drenge og 78 Piger. Af Børnene kunne 52 deeltage i Jndenadslæsning, og omtrent ligesaamange i Skrivning og Tælling; 2 kunne stave og Resten kjende Bogstavere. Næsten alle Piger strikke. Alle Børnene deeltage i Fortælling efter bibelske billeder. - Den med Asylet forenede Caroline Amalie Skole besøges af 52. Piger, som alle tage Deel i Syening og Kartning. Omtrent Halvdelen af de ældste spinde Uld og Hør. Af Caroline Amalie Skolens Piger gik 3 ud ved sidste Confirmation og fik fast Tjeneste. - Jfølge Localforstanderens Beretning ere i det sidste Halvaar ingen Bygnings forandringer eller betydelige Reparationer foregaaede; kun er noget Jnventarium anskaffet. - Cassereren fremlagde en Status, hvorefter der fra forrige Aar havdes 138 Rbd. 3 Mk. 3 s. i Behold. J indeværende Aar var af Contingent indkommen 143 Rbd. og i Gaver 134 Rbd. samt 100 Rbd. i Tilskud fra Caroline Amalie Skolens Arbeidskasse. Jndtægten var til Dato 515 Rbd. 3 Mk. 3 s. og Udgiften 149 Rbd. 2 Mk. 8 s., saa at der havdes en Kassebeholdning af 366 Rbd. 10 s., som forevistes. Generalforsamlingen bestemte sig derfor tilat formindske Actiegjelden, som er 180 Rbd., til hvilken Ende 4 Actier bleve udtrukne for at udbetales de Paagjældende.
Odense Adresse-Contoirs Efterretninger, 1847-05-27
Forrige Aars Regnskab for Asplet og Caroline Amalie Skolen samt Regnskabet for denne Skoles Arbeidskasse, vare rigtig aflagte og reviderede. Efter det førstnævnte Regnskab havde Jndtægten i 1846 været 1291 Rbd. 1 Mk. 8 s., hvoraf den contante Beholdning fra 1845, beløb sig til 176 Rbd. 1 Mk. 8 s., Contingentet med indbegreb af Restancerne fra 1845 til 616 Rbd.; i Sparekassen indestod 122 Rbd. 5 Mk. 8 s., og efter en Prioritets-Obligation 200 Rbd. Gaverne havde udgjort 134 Rbd. Da Udgiften for 146 beløb sig til 829 Rbd. 5 Mk. 13 s., blev der den 31 Decbr. i Behold 461 Rbd. 2 Mk. 11 s.; nemlig de i Sparekassen og efter en Prioritets=Obligation indestaaende 122 Rbd. 5 Mk. 8 s. og 200 Rbd. samt en contant Beholdning af 138 Rbd. 3. Mk. 8 s. - Caroline Amalie Skolens ArbeidskasseRegnskab for 1846 viste en Udgift af 444 Rbd. 1 Mk. 3 s. og da Jndtægten beløb sig til 588 Rbd. 1 Mk. 12 s., blev der ved Aarets Udgang i Behold 144 Rbd. 9 s.
Odense Adresse-Contoirs Efterretninger, 1847-05-27
Af Jndtægten beløb Beholdningen fra 1845 sig til 54 Rbd., indkomne Gaver 58 Rbd.; Strikningen havde indbragt 1777 Rbd. 3 s., og ved Syebøssens Aabning var der forefunden 24 Rbd. 4 Mk. 2 s. Af solgte Fabrikatter, saasom Lærred og Forklædetøi, syet Linned og uldne Tørklæder samt Hvergarn, som for det meste ere anvendte til Skolens og Asplets Børn, navnlig til Gaver ved Julefesten, var indkommen 228 Rbd. 2 Mk. 7 s. Af Udgiften var 205 Rbd. 1 Mk. 6 s. medgaaet til Jndkjøb af Materialier, Blege-, Farve- og Væver=Løn, 48 Rbd. til Lønninger og 103 Rbd. 1 Mk. 6 s. til Børnenes Arbeidsfortjeneste. - Ogsaa i indeværende Aar er der allerede tilvirket og forarbeidet saare Meget i denne Skole. De mange Beviser paa Velvillie, disse Stiftelser have modtaget og fremdeles modtage, navnlig ved de betydelige Gaver som skjænkes, tør Man ansee som grundede i Erkjendelsen af den Nytte de stifte, og kunne derfor ikke andet end vække en Følelse af Glæde og Tilfredsstillelse hos dem, der interessere sig for de nævnte Jnd retningers Fremgang og dertil medvirke.
Odense Adresse-Contoirs Efterretninger, 1847-05-27
Forhandlinger. i Fyens Stifts landeconomiske Selskabs Bestyrelses=Møde d. 22 Mai 1847. En Committee=Betænkning fremlagdes med Forslag til Selskabets udvidede Virksomhed for Fremtiden; Forslaget antoges til at forelægges næste Generalforsamling. Sex af Selskabets Medlemmer anmodedes om at foretage Undersøgelser angaaende nogle fra det kongl. Landhuusholdnings=Selskab til Betænkning remitterede Ansøgninger. - Til ved Landmandsmødet i Aarhuus at repræsentere Selskabet udnævntes Dhrr. Kammerherre, Greve Schaffalitzky de Muckadell og Proprietair Lüders til Blangstedgaard. - Bestyrelsen modtog Brev fra Hr. Proprietair Weinschenck, hvori denne erklærede sig villig til at kjøbe det Qvæg, som agtes forauctioneret ved Selskabets Efteraars-Generalforsamling.
Odense Adresse-Contoirs Efterretninger, 1847-05-27
- Fra Silkeselskabet i Kjøbenhavn ere modtagne 180 Exemplarer af dets trykte Veiledninger, hvilke Kassereren paatog sig at lade uddeele blandt Medlemmerne.
Odense Adresse-Contoirs Efterretninger, 1847-05-27
Udnævnelser. Under 19 Mai er Fuldmægtig J. P. leSage de Fontenay beskikket til Contoirchef for 1ste danske Revisionscontoir under det kongel. General-Toldkammer- og Commerce-Collegium, samt derhos udnævnt til virkelig Kammerraad; den 21de er Sognepræst for Stadastad Menighed, Provst Dr. theol. P. Petursson beskikket til Lector theol. og Forstander for den høiere Dannelsesanstalt for vordende Geistlige paa Jsland, fra 1 August d. A. at regne.
Odense Adresse-Contoirs Efterretninger, 1847-05-27
Skibs= og Handels-Efterretninger. Skibet Elisab. Maria, Pedersen, fra Kjerteminde til Brussel med Raps, er den 16de, i beskadiget Tilstand indkommet til Amsterdam. Jfølge Lloyds Liste af 21de er Jagten "Jacob Bentzen, af Horsens, den 20de kæntret og sjunket i Crith Reach.
Odense Adresse-Contoirs Efterretninger, 1847-05-27
Til Bolderaa (Rigas Havn) ankom den 17 Mai Maria Math. Jensen, Anna Kirst. Hansen, Matrona, Jørgensen, alle fra Svendborg: "Anna Cathr., Christiansen, fra Odense, og "Salome Cath., Erboe, fra Faaborg; den 18de, "Johanne, Rasmussen, og Vinantine, Nielsen, begge fra Svendborg, og Elisab. Sophia, Thuesen, fra Odense, Den 21 ds. var det i London blevet stillere med Hvede; til Mandagspriserne, der paastodes, fandtes ingen Kjøbere. - J Stettin var det til den 21de med Hvede mattere; Rug var stegen, ifølge Beretningerne fra Riga. - J Petersborg var til den 14de stor Bevægelse i Kornhandelen, hvorved der med hver Dag bevilgedes høiere Priser. - J Kjøbenhavn er 500 Tdr. Riga Rug pr. Krigsdampskibet Heklar solgt til Norge, til 14 Rbd. pr. Td., at modtages i Kjøbenhavn ved Heklas, Ankomst. Til Bagere er solgt 116117 Pds. russisk Rug, som kan ventes hver Dag, til 11 Rbd.
Odense Adresse-Contoirs Efterretninger, 1847-05-27
Ind- og udklarerede Skibe ved Odense Toldkammer. Jndgaaede: den 22 Mai, A. Larsson af Fiskebekskihl, fra Drammen, Sluppen Anthon med Trælast; den 25de, H. Andresen af Odense, fra Flensborg, Jagten Haabet med Stykgods og Tagsteen; H. Rude af Odense, fra Hartlepool, Skonnerten Christianshaab med Steenkul; J. Møller af Odense, fra Kiel Jagten Jda Henriette med Ost; J. M. Fischer af Odense, fra Liverpool, Sluppen Jenny & Marie med Salt; den 26de, C.F. Andersen af Odense, fra Kjøbenhavn, Jagten de fire Sødskende med Stykgods; den 27de, N. A. Nielsen af og fra Tvedestrand, Sluppen Svanen med Trælast; G. Mattson af Fiskebekskihl, fra Drammen, Sluppen Johanne Marie med Trælast. J. Steen af Odense, fra Horsens Jagten Enigheden med Havre. Udgaaede: den 22 Mai, C. L. Otterbeck af Tønsberg, til Norge, Jagten Christiane Sophie med et Partie Korn; den 25de, J. Møller af Odense, til Aarhuus, Jagten Jda Henriette med Støbegods; J. C. Henriksen af Odense, til Riga, Jagten Margrethe Wilhelmine, ballastet; den 26de, P. H. Graae af og til Svendborg, Baaden Rota med Egetømmer; T. Torkildsen af Østerrusøer, til Riga, Skonnerten den gode Hensigt, ballastet.
Odense Adresse-Contoirs Efterretninger, 1847-05-27
Kjøbenhavns Børs-Cours den 25 Mai 1817. Hamb. 2 M. - k. S. 198 1/2. Bank-Disconto 4 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 103 1/4 a 103 3/4 Rbd. Sedler. 3 pCt. engelsk danske Obligationer 83 a 83 1/4. Nationalbank-Actier 170 1/2 a 171 Rbd. r. Sølv. Roeskilde Jernbane-Actietegning 61 1/2 a 65 Rbd. r. S.